Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 642

151. Általános igazgatási költségek (152+…+161. sorok) Ebben a tételcsoportban kell kimutatni a hitelintézet mûködésével (pénzügyi és befektetési szolgáltatásával) kapcsolatos összes általános, banküzemi költséget. (Az aktívált saját teljesítmények itt nem szerepelhetnek.) Külön sorokban ki kell emelni a személyi jellegû kifizetések közül a bérköltségeket, a társadalombiztosítási kiadásokat, az egyéb járulékokat, stb. (152-155. sorok). A 154. sorban a társadalombiztosítási kiadásokat összesítve kell kimutatni függetlenül attól, hogy azokat számvitelileg a személyi jellegû egyéb ráfordítások, vagy az egyéb bérjárulékok között kell elszámolni. Részletezni kell még a fizetett bérleti díjakat, a számítástechnikai költségeket, szakértõi díjakat, marketing költségeket is (156-159. sorok). A 160. Egyéb igazgatási költségek között a máshol fel nem sorolt költségeket kell szerepeltetni. A 161. Értékcsökkenési leírások közé a számviteli szabályok szerint az immateriális javak, tárgyi eszközök, stb. után elszámolt tételek kerülhetnek. Ez a sor kizárólag a költségként elszámolt terv szerinti értékcsökkenési leírásokat foglalja magában.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes